Kamikadzė (vėjas)

Kamikadzė (, ) – taifūnai, sutrukdę Chubilajaus vadovaujamam mongolų laivynui pasiekti Japonijos krantus 1274 ir 1281 m.Perez, L. G. (2013). Japan at War: An Encyclopedia. ABC-CLIO, p. 173 Taifūnai išblaškė mongolų laivus, daug jų nuskandino, ir tik dalis karių galėjo pasiekti pakrantę. Abu kartus japonams pavyko atremti susilpnintą ataką, todėl mongolams galiausiai Japonijos užkariauti nepavyko.Frederic, L. (2010). Daily Life in Japan: At The Time of the Samurai, 1185-1603. Taylor & Francis, p. 120

Tyrimai rodo, kad mongolų žygius sužlugdė ne tik patys taifūnai, bet ir:Grant, R. G. (2010). Battle at Sea. Dorling Kindersley Limited, p. 57
 tai, kad mongolai naudojo upių laivus – daugelis laivynui rekvizuotų laivų buvo plokščiadugniai upių laivai, kurie buvo nestabilūs ir apsiversdavo audringoje jūroje.
 prasta dalies laivų kokybė – spėjama, kad kinai laivų statytojai, statydami laivus mongolų laivynui, specialiai statė nekokybiškus laivus, kurie neatlaikė audros.

Šis japonams svarbus žodis kamikadzė Antrojo pasaulinio karo metais buvo panaudotas kamikadzėms – taranuojantiems pilotams mirtininkams pavadinti. Nuo tada pasaulyje žodis kamikadzė tapo žinomas kaip savižudžio piloto pavadinimas.

 Šaltiniai 

Kategorija:Vėjai
Kategorija:Mongolų imperijos karai
Kategorija:Japonijos karai